sagorsarker/bangla-wikipedia huggingface dataset:
শেখ ফজিলাতুন্নেছা মুজিব

বেগম শেখ ফজিলাতুন্নেছা মুজিব (৮ আগস্ট ১৯৩০ - ১৫ আগস্ট ১৯৭৫) ছিলেন বাংলাদেশের প্রথম ফার্স্ট লেডি এবং প্রথম ও প্রতিষ্ঠাতা রাষ্ট্রপতি শেখ মুজিবুর রহমান এর স্ত্রী। ১৯৭৫ সালের ১৫ আগস্ট তাকে তার স্বামী, তিন পুত্র এবং দুই পুত্রবধূর সাথে হত্যা করা হয়। তার জন্মদিন শেখ হাসিনা সরকারের আমলে রাষ্ট্রীয় মর্যাদায় পালন করা হলেও ২০২৪ সালের ৫ আগস্ট শেখ হাসিনা সরকারের পতনের পর ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদ দিবসটি বাতিল করেছে।
তিনি ১৯৩০ সালে গোপালগঞ্জের টুঙ্গিপাড়ায় জন্মগ্রহণ করেন। তার ডাকনাম ছিল রেনু। তার পিতার নাম শেখ জহুরুল হক ও মাতার নাম হোসনে আরা বেগম। পাঁচ বছর বয়সে তার পিতা-মাতা মারা যান। তিনি তার স্বামী শেখ মুজিবুর রহমানের চাচাতো বোন ছিলেন। শেখ মুজিবের বয়স যখন ১৩ ও বেগম ফজিলাতুন্নেসার বয়স যখন মাত্র তিন, তখন পরিবারের বড়রা তাদের বিয়ে ঠিক করেন। ১৯৩৮ সালে বিয়ে হবার সময় রেনুর বয়স ছিল ৮ বছর ও শেখ মুজিবের ১৮ বছর। পরে এই দম্পতির দুই কন্যা ও তিন ছেলে হয়। তারা হলেন শেখ হাসিনা ও শেখ রেহানা এবং শেখ কামাল, শেখ জামাল ও শেখ রাসেল। বাংলাদেশের স্বাধীনতা যুদ্ধের সময় বেগম ফজিলাতুন্নেসা পরিবারের অন্য সদস্যদের (শেখ হাসিনা, শেখ জামাল, শেখ রেহানা, শেখ রাসেল, এম এ ওয়াজেদ মিয়া এবং অন্যান্য) সাথে মগবাজার অথবা কাছাকাছি কোনো এলাকার এক ফ্ল্যাট থেকে পাকিস্তান সেনাবাহিনী কর্তৃক গ্রেফতার হয়েছিলেনে ১২ মে ১৯৭১ এবং ধানমন্ডির বাড়ি ২৬, সড়ক ৯এ (পুরনো ১৮) তে বন্দি অবস্থায় ছিলেন ১৭ ডিসেম্বর পর্যন্ত।
১৯৭৫ সালের ১৫ই আগস্ট, এক দল নিম্নপদস্থ সেনা কর্মকর্তারা রাষ্ট্রপতির বাসভবন আক্রমণ করে শেখ মুজিবকে, তাকে, তার পরিবারের সদস্যদেরকে এবং তাঁদের ব্যক্তিগত কর্মচারীদেরকে হত্যা করে। এই হত্যাকাণ্ডের শিকার হওয়া ব্যক্তিদের মধ্যে অন্তর্ভুক্ত আছেন ফজিলাতুন্নেছার দশ বছরের ছেলে শেখ রাসেল, তার বাকি দুই ছেলে শেখ কামাল, শেখ জামাল, পুত্রবধু সুলতানা কামাল এবং রসি জামাল, ভাই আব্দুর রব সেরনিয়াবাত, দেবর শেখ নাসের, ভাতিজা শেখ ফজলুল হক মণি এবং তার স্ত্রী আরজু মণি। সেসময় পশ্চিম জার্মানি সফরে থাকার কারণে শুধুমাত্র তার কন্যাদ্বয় শেখ হাসিনা ওয়াজেদ এবং শেখ রেহানা প্রাণরক্ষা পান। পরে তাদেরকে বাংলাদেশ আসতে নিষেধাজ্ঞা দেয়া হয়। এই অভ্যুত্থান পরিকল্পনা করে অসন্তুষ্ট আওয়ামী লীগের সহকর্মী এবং সেনা কর্মকর্তারা, যার মধ্যে ছিল মুজিবের সহকর্মী এবং প্রাক্তন বিশ্বাসপাত্র খন্দকার মোশতাক আহমেদ তিনি তৎক্ষণাৎ রাষ্ট্রপতির উত্তরসূরি হন। ঢাকায় যুক্তরাষ্ট্রের রাষ্ট্রদূতের ‘ঢাকা ইউজিন বোস্টার’ বক্তব্যের উপর ভিত্তি করে লরেন্স লিফশুলজ সিআইএকে এই অভ্যুত্থান এবং হত্যার জন্য অভিযুক্ত করেন।
মুজিব হত্যার ফলে সারাদেশ কয়েক বছরের রাজনৈতিক অশান্তির মধ্যে নিমগ্ন হয়। অভ্যুত্থানের নেতাদের সিংহাসনচ্যুত করা হয় একের পর এক পাল্টা অভ্যুত্থানের মাধ্যামে এবং রাজনৈতিক হত্যার ফলে দেশটি অচল হয়ে পড়ে। ১৯৭৭ সালে আরেকটি অভ্যুত্থানের পর শৃঙ্খলা পুনঃস্থাপিত হয় এবং সেনাপ্রধান জিয়াউর রহমান ক্ষমতা পান। ১৯৭৮ সালে জিয়া নিজেকে রাষ্ট্রপতি ঘোষণা করে নিরাপত্তা অধ্যাদেশ জারি করেন এবং মুজিব হত্যার মূল পরিকল্পনাকারীকে খালাস দেন।
তার স্মরণে বঙ্গবন্ধু মেমরিয়াল ট্রাস্ট মালয়েশীয় হাসপাতাল কেপিজে এর সাথে একত্রিত হয়ে ‘শেখ ফজিলাতুন্নেছা মুজিব মেমরিয়াল কেপিজে স্পেশালাইজড হাসপাতাল এবং নার্সিং কলেজ’ প্রতিষ্ঠা করে। হাসপাতালটি প্রবর্তিত করেন বাংলাদেশের প্রধানমন্ত্রী শেখ হাসিনা এবং মালেশিয়ার প্রধানমন্ত্রী নাজিব রাজ্জাক।
দ্পাং-লো-ত্সা-বা-ব্লো-গ্রোস-ব্র্তান-পা

দ্পাং-লো-ত্সা-বা-ব্লো-গ্রোস-ব্র্তান-পা () (১২৭৬-১৩৪২) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী অনুবাদক ছিলেন।
দ্পাং-লো-ত্সা-বা-ব্লো-গ্রোস-ব্র্তান-পা ১২৭৬ খ্রিষ্টাব্দে তিব্বতের স্তোদ-ল্হো () নামক স্থানে জন্মগ্রহণ করেন। পাঁচ বছর বয়সে তিনি স্প্যাং-গ্লিং-পা () নামক এক বৌদ্ধ ভিক্ষুর নিকট দীক্ষাগ্রহণ করেন। সাত বছর বয়সে ম্খান-ছেন-গ্সের-খাং-পা () এবং মেস-স্তোন-'দুল-দ্জিন-পা () নামক দুই ভিক্ষুর নিকট শিক্ষার্থীর শপথ গ্রহণ করেন। তেরো বছর বয়স থেকে পরবর্তী ছয় বছর তিনি স্তাগ-স্দে-বা-সেং-গে-র্গ্যাল-ম্ত্শান () নামক পণ্ডিতের নিকট ফার-ত্শাদ-ম্ঙ্গোম-গ্সুম () নামক বিদ্যা এবং কালচক্র সম্বন্ধে অধ্যয়ন করেন। এরপর তিনি মাং-ম্খার-খ্রা-ত্শাং () নামক স্থানে লো-ত্সা-বা-ম্ছোগ-ল্দান-পা'ই-ব্লো-গ্রোস নামক বিখ্যাত তিব্বতী অনুবাদকের নিকট সংস্কৃত ব্যাকরণ এবং কালচক্র সম্বন্ধে অধ্যয়ন করেন। তিনি সা-স্ক্যা বৌদ্ধবিহারে রোং-পা-শেস-রাব-সেং-গে () নামক ভিক্ষুর নিকট কালচক্র সম্বন্ধে এবং 'জাম-স্ক্যা-বা-নাম-ম্খা'-দ্পাল () নামক পণ্ডিতের নিকট হেবজ্র তন্ত্র, প্রমাণবার্ত্তিকা ও ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান নামক সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন রচিত ত্শাদ-মা-রিগ-গ্তের () সম্বন্ধে অধ্যয়ন করেন। একুশ বছর বয়সে তিনি প্রথম নেপাল যাত্রা করে পণ্ডিত রামাচার্য ও মথনাচার্যের নিকট সংস্কৃত ব্যাকরণ সম্বন্ধে অধ্যয়ন করেন।
বত্রিশ বছর বয়সে তিনি ত্শাল-গুং-থাং-গ্নাস-পো-ছে () নামক বৌদ্ধবিহারে বসবাস শুরু করে ফার-ত্শাদ-ম্ঙ্গোম-গ্সুম () নামক বিদ্যা এবং কালচক্র সম্বন্ধে শিক্ষাদান করেন। এছাড়া র্বা-স্গ্রেং বৌদ্ধবিহার, ব্সাম-য়াস বৌদ্ধবিহার ও লাসা শহরের বিভিন্ন বৌদ্ধবিহারে তিনি কালচক্র, মূলমধ্যমকালঙ্কার, সংস্কৃত, কাব্যশাস্ত্র ও অন্যান্য বিষয় সম্বন্ধে শিক্ষাদান করেন। তিনি ম্ছিম্স-ব্লো-ব্জাং-গ্রাগ্স-পা () নামক স্নার-থাং () নামক বৌদ্ধবিহারের দ্বাদশ প্রধানকে অভিধর্মসমুচ্চয় ও কাব্যশাস্ত্র সম্বন্ধে শিক্ষাদান করেন। তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ক্লোং-ছেন-রাব-'ব্যাম্স-পা-দ্রি-মেদ-'ওদ-জের নামক বিখ্যাত পণ্ডিতকেও শিক্ষাদান করেন। বাষট্টি বছর বয়সে তিনি বো-দোং-এ বৌদ্ধবিহারের প্রধান নির্বাচিত হন।
দ্পাং-লো-ত্সা-বা-ব্লো-গ্রোস-ব্র্তান-পা সা-স্ক্যা বৌদ্ধবিহারে দুর্গসিংহ ও মঞ্জুশ্রীকীর্তি রচিত কলাপ সূত্রের বিভিন্ন আলোচনার সাহায্য নিয়ে এই সূত্রের অনুবাদ শুরু করেন। তিনি দুস-'খোর-'গ্রেল-ছেন-গ্যি-ব্স্তোদ-'গ্রেল () নামক কালচক্র বিষয়ক গ্রন্থ, স্গ্রা-কা-লা-পা'ই-'গ্রেল-পা () নামক সংস্কৃত ব্যাকরণ বিষয়ক গ্রন্থ এবং স্ন্যান-ঙ্গাগ-মে-লোং-গি-'গ্রেল-পা-ত্শোগ্স-গ্সুম-গ্সাল-বা () নামক কাব্যশাস্ত্র বিষয়ক গ্রন্থ রচনা করেন।
রাসায়নিক বিক্রিয়া

রাসায়নিক বিক্রিয়া হলো এমন একটি প্রক্রিয়া যার মাধ্যমে এক বা একাধিক পদার্থ একত্রিত হয়ে সম্পূর্ণ ভিন্নধর্মী নতুন পদার্থে রূপান্তরিত হয়। রাসায়নিক বিক্রিয়ায় অংশগ্রহণকারী পদার্থগুলোকে বিকারক বা বিক্রিয়ক পদার্থ বলা হয়। অপরদিকে রাসায়নিক বিক্রিয়ার ফলে নতুন ধর্মবিশিষ্ট যেসব পদার্থ উৎপন্ন হয়, তাদের বিক্রিয়াজাত পদার্থ বা উৎপাদ বলা হয়। রাসায়নিক বিক্রিয়া বিকারক পদার্থগুলোর মধ্যে ইলেকট্রনের আদান-প্রদান বা ভাগাভাগির ফলে হয়ে থাকে। পদার্থের নিউক্লিয়াসের পরিবর্তন হলে তাকে সাধারণত রাসায়নিক বিক্রিয়া হিসেবে গণ্য করা হয় না।
রাসায়নিক বিক্রিয়া মূলত চার ধরনের; এগুলি হলোঃ
এ ছাড়াও কিছু শ্রেণিভেদ আছে। যেমন, ইলেক্ট্রন স্থানান্তরের ভিত্তিতে রাসায়নিক বিক্রিয়া দুই প্রকার। যথা: (ক) রেডক্স,(Redox) এবং (খ) নন-রেডক্স,(Non-redox)। 
উপরের ৪ টি বিক্রিয়া মুলত রেডক্স বিক্রিয়ার প্রকারভেদ। এবং নন-রেডক্স বিক্রিয়া আবার ২ প্রকার। যথা:- (ক) প্রশমন, এবং (খ) অধঃক্ষেপন।
তাপ বিনিময়ের বিবেচনায়ও রাসায়নিক বিক্রিয়া দুই প্রকার যথা: (ক) তাপ উৎপাদী (তাপমোচী) বিক্রিয়া (Exothermic Reaction) এবং (খ) তাপহারী (তাপগ্রাহী) বিক্রিয়া (Endothermic Reaction)। 
আরও কিছু বিক্রিয়া আছে যা বর্ণিত শ্রেণিবিভাগের অন্তর্ভুক্ত নয়। যেমন: (ক) "আর্দ্রবিশ্লেষণ" (Hydrolysis), (খ) "জলযোজন" (Hydration), (গ) "সমাণুকরণ বিক্রিয়া" (Isomerisatio) ইত্যাদি।
যে রাসায়নিক বিক্রিয়ায় একের অধিক পদার্থ একত্রিত হয়ে সম্পূর্ণ ভিন্নধর্মী নতুন রাসায়নিক পদার্থ তৈরি করে তখন তাকে সংযোজন বিক্রিয়া বলে। যেমনঃ C+2O=2CO
এছাড়াও রয়েছে সংশ্লেষণ বিক্রিয়া। সংশ্লেষণ বিক্রিয়াও এক ধরনের সংযোজন বিক্রিয়া। সংযোজন বিক্রিয়ায় যদি দুটি মৌল (যৌগ নয়) যুক্ত হয়ে ভিন্ন ধর্মীয় যৌগ উৎপন্ন হয়।
কার্বন + হাইড্রোজেন = মিথেন
কোন যৌগকে ভেঙে একাধিক যৌগ বা মৌলে পরিণত হওয়ার প্রক্রিয়াকে বিয়োজন বিক্রিয়া বলে।
কোনো অধিক সক্রিয় মৌল বা যৌগমুলক অপর কোনো কম সক্রিয় মৌলে বা যৌগমুলক কে প্রতিস্থাপন করে নতুন যৌগ উৎপন্ন করার প্রক্রিয়াকে প্রতিস্থাপন বিক্রিয়া বলে। যেমন; জিংক বেশি সক্রিয় ধাতু H থেকে, তা Zn, H কে সরিয়ে তার জায়গা দখল করে নিতে পারে, নিচে বিক্রিয়াটি দেওয়া হল।
এখানে জারণ ও বিজারণ যুগপৎ ঘটেছে।
কোনো মৌল বা যৌগ অক্সিজেনের সাথে বিক্রিয়া করে যদি তাপ ও আলো উৎপন্ন করে তাহলে সেই বিক্রিয়া কে দহন বিক্রিয়া বলে। এতে তাপ ও শক্তি উৎপন্ন হয় ।H₂+O₂=H₂O
যে বিক্রিয়ায় তাপের শোষণ হয় তাকে তাপহারী বিক্রিয়া বলে।এই বিক্রিয়ার সক্রিয়ন শক্তির মান বেশি তাই এই বিক্রিয়ার বাহির থেকে তাপ সরবরাহ করতে হয়।
2KClO₃ = 2KCl + 3O₂ - তাপ
এই বিক্রিয়াটি তাপহারী বিক্রিয়া।
বিক্রিয়ক অনুতে বন্ধন ভাঙ্গনে শোষিত শক্তি > উৎপাদের অনুতে বন্ধন গঠনে বিমুক্ত শক্তি
যে বিক্রিয়ায় তাপ উৎপন্ন হয় তাকে তাপোৎপাদি বিক্রিয়া বলে।
যেমন,
CaCO = CaO +CO
বিক্রিয়ক অণুতে বন্ধন ভাঙ্গনে শোষিত শক্তি < উৎপাদের অনুতে বন্ধন গঠনে বিমুক্ত শক্তি।
যে রাসায়নিক বিক্রিয়ার অম্ল ও ক্ষার যুক্ত হয়ে লবণ ও পানি উৎপন্ন করে তাকে প্রশমন বিক্রিয়া বলে। এই বিক্রিয়াকে অম্ল-ক্ষার বিক্রিয়াও বলে। প্রশমন বিক্রিয়া সর্বদাই তাপ উৎপন্ন করে অর্থাৎ প্রশমন বিক্রিয়া তাপ উৎপাদী বিক্রিয়া। অম্ল ও ক্ষার উভয়ই তীব্র হলে এই তাপের মান ΔH = -57.34 Kj।
পিস টিভি আলবেনীয়

পিস টিভি আলবেনীয় () হল আলবেনিয়ার প্রথম টিভি চ্যানেল যেটি ইসলামের বিধেয় ও ব্যাখ্যা বিশ্লেষণের জন্য স্বতন্ত্রভাবে নিবেদিত হয়েছে। চ্যানেলটি প্রিস্টিনা (কসভো) থেকে বিখ্যাত ইসলামি চ্যানেল পিস টিভির পূর্ণ অনুমতিস্বাপেক্ষে একই নামানুসারে সম্প্রচারিত হচ্ছে। পিস টিভি আলবেনীয় স্যাটেলাইট ও ইন্টারনেট উভয় মাধ্যমে প্রতিদিন ১২ ঘণ্টাব্যাপী সম্প্রচারিত হয়।
নোমান আলী খান

নোমান আলী খান হলেন একজন পাকিস্তানি বংশোদ্ভুত আমেরিকান মুসলিম বক্তা। তিনি "দ্য বাইয়্যিনাহ ইন্সটিটিউট ফর এ্যারাবিক এ্যান্ড কুর'আনিক স্টাডিজ"-এর প্রতিষ্ঠাতা, সি.ই.ও. এবং প্রধান উপদেষ্টা| ইসলামী ব্যক্তিত্বগণের জীবনীভিত্তিক অভিধান "দ্য ফাইভ হান্ড্রেড মোস্ট ইনফ্লুয়েন্সিয়াল মুসলিমস" এটির পঞ্চম সংষ্করণে নোমান আলী খানকে কোন র‌্যাংঙ্কিং ছাড়াই বিশ্বের সবচেয়ে প্রভাবশালী মুসলিমদের মধ্যে একজন হিসেবে তালিকাভুক্ত করে।
নাসাঊ কমিউনিটি কলেজে আরবির অধ্যাপক হিসেবে দ্বায়িত্ব পালনের পর, নোমান আলী খান ২০০৬ সালে বায়্যিনাহ ইন্সটিটিউট প্রতিষ্ঠা করেন।
নোমান আলী খান 4 মে 1978 সালে জার্মানিতে একটি পাকিস্তানি পরিবারে জন্মগ্রহণ করেন এবং তার প্রাথমিক বিদ্যালয়ের বছরগুলি পূর্ব বার্লিনে কাটিয়েছেন। তার বাবা সৌদি আরবের রিয়াদে পাকিস্তান দূতাবাসে কাজ করতেন, যেখানে তিনি পাকিস্তান দূতাবাস স্কুলে ২ থেকে ৮ গ্রেড পর্যন্ত পড়াশোনা করেন। খান যখন কিশোর বয়সে ছিলেন তখন তার বাবা পরিবারসহ নিউইয়র্কে চলে যান।
২০১৭ সালের সেপ্টেম্বরে নোমান আলী খানের বিরূদ্ধে একাধিক নারীর সাথে আপত্তিকর সম্পর্ক থাকার অভিযোগ উঠে। পাকিস্তানের নেতৃস্থানীয় দৈনিক পত্রিকাগুলোতে এ নিয়ে লেখালেখি হয়। নোমান আলী খান অবশ্য কখনই নিজের কৃতকর্মকে অসামাজিক কার্যালাপ বা অপরাধ বলে স্বীকার করেন নি। তার মতে, প্রকাশিত হওয়া স্ক্রিনশটে তার সাথে হওয়া নারীদের মধ্যকার কথোপকথন ছিল "সম্মতি প্রদানকারী প্রাপ্তবয়স্কের মধ্যকার কথোপকথন"। এছাড়াও নোমান দাবি করেন, তিনি সেই নারীদের বিবাহ করার চিন্তা-ভাবনা করেছিলেন।
মদন লাল

মদন লাল যুদ্ধরাম শর্মা (; ; জন্ম: ২০ মার্চ, ১৯৫১) পাঞ্জাবের অমৃতসরে এক ব্রাহ্মণ পরিবারে জন্মগ্রহণকারী সাবেক ভারতীয় আন্তর্জাতিক ক্রিকেটার। ১৯৭৪ থেকে ১৯৮৭ সময়কালে ভারতের জাতীয় ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে সফলতা পেয়েছেন। ১৯৮৩ সালের বিশ্বকাপ জয়ী ভারতীয় দলের অন্যতম সদস্য ছিলেন তিনি। অবসর পরবর্তীকালে ভারতীয় ক্রিকেট দল ও ইন্ডিয়ান ক্রিকেট লিগে দিল্লি জায়ান্টস দলে কোচ হিসেবে দায়িত্ব পালন করেছেন।
প্রথম-শ্রেণীর ক্রিকেটে ২২টি সেঞ্চুরিসহ ৪২.৮৭ রান গড়ে ১০,২০৪ রান সংগ্রহ করেন। এছাড়াও, উইকেট-প্রতি ২৫.৫০ রান দিয়ে ৬২৫ উইকেট দখল করেছেন। নিচেরসারির ব্যাটসম্যান হিসেবে মাঠে নামতেন ও দলের কঠিন সময় হাল ধরতেন। এরফলে সমর্থকদের কাছে "মদ্দত লাল" ডাক নামে পরিচিতি পান।
১৯৭৫ সালের ক্রিকেট বিশ্বকাপে মদন লাল তার প্রথম বলে ইংল্যান্ডের ব্যাটসম্যান ডেনিস অ্যামিসকে আউট করেছিলেন। এছাড়াও, ১৯৮৩ সালের বিশ্বকাপ জয়ী ভারতীয় দলের অধিনায়ক কপিল দেব, বলবিন্দর সান্ধু, রজার বিনি, মহিন্দর অমরনাথ ও কীর্তি আজাদের সাথে বোলিং আক্রমণে নেতৃত্ব দিয়ে দলের শিরোপালাভে অংশগ্রহণ করেছেন তিনি। দলের মামুলি ১৮৩ রানে জবাবে ওয়েস্ট ইন্ডিজ দল ব্যাট করতে নেমে তার দূর্দান্ত বোলিং তোপের মুখে পড়ে। তার অসাধারণ বোলিংয়ে মাত্র ছয় রানের ব্যবধানে ভিভ রিচার্ডস, ডেসমন্ড হেইন্স ও ল্যারি গোমস আউট হলে ভারত ৪৩ রানের ব্যবধানে নাটকীয়ভাবে জয়ী হয়ে শিরোপা লাভ করে।
খেলোয়াড়ী জীবন থেকে অবসর নেয়ার পর মদন লাল ক্রিকেটের বিভিন্ন কর্মকাণ্ডের সাথে সম্পৃক্ত হন। সংযুক্ত আরব আমিরাত ক্রিকেট দলের কোচের দায়িত্ব পালনসহ ১৯৯৬-৯৭ সময়কালে ভারতের জাতীয় ক্রিকেট দলের কোচ ছিলেন তিনি। এরপর ২০০১ ও ২০০১ সালে দল নির্বাচক কমিটির সদস্য হন। অধুনা বিলুপ্ত ভারতীয় ক্রিকেট লিগে দিল্লি জায়ান্টস (দিল্লি জেটস) দলের কোচেরও দায়িত্ব পালন করেছেন।
ফ্রেডরিক সিটজ

ফ্রেডরিক সিটজ একজন মার্কিন পদার্থবিজ্ঞানী এবং কঠিন অবস্থা পদার্থবিজ্ঞান এর অন্যতম পথিকৃৎ।
সিটজ ১৯১১ সালের ৪ জুলাই সান ফ্রান্সিস্কোতে জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৩২ সালে পদার্থবিজ্ঞানে ব্যাচেলর ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৩৪ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন ইউজিন পল উইগনার। ১৯৩৫ থেকে ১৯৩৭ সাল পর্যন্ত তিনি রোচেস্টার বিশ্ববিদ্যালয় এ শিক্ষকতা করেন। ১৯৩৭ থেকে ১৯৩৯ সাল পর্যন্ত জেনারেল ইলেকট্রিক এ কাজ করেন। ১৯৩৯ থেকে ১৯৪২ সাল পর্যন্ত পেন্সিল্‌ভেনিয়া বিশ্ববিদ্যালয় এবং ১৯৪২ থেকে ১৯৪৯ সাল পর্যন্ত কার্নেগী ইন্সটিটিউট অব টেকনোলজিতে শিক্ষকতা করেন। ১৯৪৬ থেকে ১৯৪৭ সাল পর্যন্ত ওকে রিজ ন্যাশনাল ল্যাবরেটরীর অ্যাটমিক এনার্জির প্রশিক্ষণ কর্মসূচীর পরিচালক ছিলেন। তিনি ১৯৪৯ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের অধ্যাপক নিযুক্ত হন। ১৯৫৭ সালে এই বিভাগের চেয়ারম্যান নিযুক্ত হন। সিটজ ১৯৬১ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। তিনি ১৯৬২ থেকে ১৯৬৯ সাল পর্যন্ত ইউনাইটেড স্টেটস ন্যাশনাল অ্যাকাডেমি অব সায়েন্সেস এর প্রেসিডেন্ট এর দায়িত্ব পালন করেন। তিনি ১৯৬৮ থেকে ১৯৭৮ সাল পর্যন্ত রকফেলার বিশ্ববিদ্যালয় এর প্রেসিডেন্ট ছিলেন। তিনি ১৯৭১ থেকে ১৯৮২ সাল পর্যন্ত টেক্সাস ইনস্ট্রুমেন্ট্‌স এর একজন পরিচালক ছিলেন।
হেনরী নিকোলাস

হেনরী থম্পসন নিকোলাস ব্রডকম এর সহ-প্রতিষ্ঠাতা, সাবেক কো-চেয়ারম্যান, প্রেসিডেন্ট এবং প্রধান নির্বাহী কর্মকর্তা। তিনি একজন সমাজসেবকও।
নিকোলাস ওহাইওর সিনসিনাটিতে জন্মগ্রহণ করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে তড়িৎ প্রকৌশলে ব্যাচেলর অব সায়েন্স, মাস্টার্স এবং পিএইচডি ডিগ্রি লাভ করেন।
হেনরি স্যামুয়েলি

হেনরী স্যামুয়েলি ব্রডকম এর সহ-প্রতিষ্টাতা, বোর্ডের চেয়ারম্যান এবং প্রধান প্রযুক্তি কর্মকর্তা। তার ৭০টি প্যাটেন্ট আছে। তিনি আমেরিকান অ্যাকাডেমি অব আর্টস অ্যান্ড সায়েন্সেস, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো এবং ন্যাশনাল অ্যাকাডেমি অব ইঞ্জিনিয়ারিং এর একজন সদস্য।
স্যামুয়েলি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে তড়িৎ প্রকৌশলে ১৯৭৫ সালে ব্যাচেলর্স, ১৯৭৬ সালে মাস্টার্স এবং ১৯৮০ সালে পিএইচডি ডিগ্রি অর্জন করেন।
নিউজিল্যান্ড ক্রিকেট

নিউজিল্যান্ড ক্রিকেট () নিউজিল্যান্ডের পেশাদারী ক্রিকেটের সর্বোচ্চ ক্রীড়া নিয়ন্ত্রক সংস্থা। পূর্ব এ সংস্থাটি নিউজিল্যান্ড ক্রিকেট বোর্ড নামে পরিচিত ছিল। ক্রাইস্টচার্চে এর প্রধান সদর দফতর। ক্রিকেট খেলা নিউজিল্যান্ডের সর্বাধিক জনপ্রিয় ও উচ্চ পর্যায়ের গ্রীষ্মকালীন খেলা হিসেবে পরিচিত। নিউজিল্যান্ড ক্রিকেট দলকে পরিচালনা, টেস্ট সফরের আয়োজন ও অন্য দেশের সাথে একদিনের আন্তর্জাতিক খেলার মাঠ পরিচালনা ও নির্ধারণসহ বিভিন্ন ক্ষেত্রে নিউজিল্যান্ড ক্রিকেট প্রধান ভূমিকা রাখছে। এছাড়াও, প্রথম-শ্রেণীর প্লাঙ্কেট শিল্ড প্রতিযোগিতা, ফোর্ড ট্রফি, এইচআরভি কাপের ন্যায় একদিনের প্রতিযোগিতায় সাংগঠনিক বিষয় নির্ধারণ করছে সংস্থাটি।
প্রধান নির্বাহী কর্মকর্তা হিসেবে রয়েছেন ডেভিড হোয়াইট। ক্রিকেটের সকল স্তরে ব্ল্যাক ক্যাপসদের অধিনায়কত্ব করছেন কেন উইলিয়ামসন। ডিসেম্বর, ২০১২ সালে বিতর্কিতভাবে অপসারিত সাবেক অধিনায়ক রস টেলরের পরিবর্তে দায়িত্ব পাওয়া ব্রেন্ডন ম্যাককুলামকে এ দায়িত্ব দেয়া হয়।
নিউজিল্যান্ডের লিঙ্কন বিশ্ববিদ্যালয়ে উচ্চ পর্যায়ের ক্রিকেট প্রশিক্ষণ কেন্দ্র প্রতিষ্ঠা করে নিউজিল্যান্ড ক্রিকেট। এছাড়াও, তৃণমূল পর্যায়ে বিদ্যালয়ের শিশুদের উপযোগী করে "মিলো কিউই ক্রিকেট" নামের কার্যক্রম বাস্তবায়ন করছে। নভেম্বর, ২০০৭ সালে সাবেক নিউজিল্যান্ডীয় উদ্বোধনী ব্যাটসম্যান জন রাইট ভারপ্রাপ্ত পরিচালকের দায়িত্ব পান। ডিসেম্বর, ২০১০ সালে প্রধান কোচের দায়িত্ব লাভ করা পর্যন্ত তিনি এ দায়িত্বে ছিলেন।
মে, ২০১১ সালে সাবেক অস্ট্রেলীয় কোচ জন বুকানন ক্রিকেট পরিচালক হিসেবে মনোনীত হন। ক্রিকেট দর্শন, প্রতিভা চিহ্নিতকরণ, নির্বাচনী কমিটিতে তিনি তাঁর কর্মকাণ্ড পরিচালনা করেন। নিউজিল্যান্ডে অনেকগুলো ব্যক্তি মালিকানাধীন ক্রীড়া প্রতিষ্ঠান রয়েছে। তন্মধ্যে রথকিয়েল কলেজভিত্তিক ব্রেসওয়েল ক্রিকেট একাডেমি প্রভূত সুনাম কুড়িয়েছে। ক্রিকেট উন্নয়ন পরিকল্পনা গ্রহণ, প্রাক-মৌসুম কোচিং ক্যাম্পসহ ক্রিকেট উৎসবের আয়োজন করে এটি। লক্ষাধিক ক্রিকেটার নিউজিল্যান্ডে রয়েছে। এর বিপরীতে অস্ট্রেলিয়া ও যুক্তরাজ্যের প্রতিটিতে রয়েছে প্রায় পাঁচ লক্ষ। ২০০৭-০৯ মৌসুমে দায়িত্বপ্রাপ্ত নিউজিল্যান্ডের সাবেক ব্যাটিং কোচ মার্ক ও’নিলের তথ্য মোতাবেক জানা যায়, ক্লাব পর্যায়ের প্রতিযোগিতাগুলো বর্তমানে অস্ট্রেলিয়ার কাছাকাছি পর্যায়ে এসে পৌঁছেছে।
নিউজিল্যান্ড ক্রিকেট নিম্নবর্ণিত প্রথম-শ্রেণীর দলসমূহের সাথে জড়িত রয়েছে -
মারিয়া ফাহি

মারিয়া ফ্রান্সেস ফাহি (জন্মঃ ৫ মার্চ ১৯৮৪ তিমারু) হলেন একজন নিউজিল্যান্ড প্রমিলা ক্রিকেট ক্রিকেটার যিনি ক্যানটারবেরী ম্যাজিসিয়ান দলের হয়ে স্টেট লীগ খেলে থাকেন। এছাড়াও তিনি জাতীয় দলের অন্যতম একজন নিয়মিত সদস্য হিসেবে ভূমিকা পালন করছেন। তিনি ২০০৩ সালের নভেম্বরে টেস্ট ক্রিকেট খেলার মাধ্যমে জাতীয় ক্রিকেট অঙ্গনে আত্মপ্রকাশ করেন এবং কিছু দিন পরেই তিনি ওডিআই ক্রিকেট প্রতিযোগীতায় আত্মপ্রকাশ করেন।
ফাহি ১৯৯০ সালের শেষ সময়ের দিকে টিমরু বালিকা উচ্চ বিদ্যালয় দলের অত্যন্ত সফল একজন খেলোয়াড় ছিলেন এবং ২০০২ সালে নিউজিল্যান্ড ক্রিকেট একাডেমী দলের অংশ হিসেবে যোগ দেন। ২০০৩ সালে তার প্রথম আন্তর্জাতিক সফরে ভারতে বিরুদ্ধে তিনি ব্যাটিং গড় ৫০ এর উপরে দেখান; যাতে উক্ত সিরিজে তিনি তিনটি অর্ধ-শতক করার গৌরব অর্জন করেন।
কেট পুলফোর্ড

ক্যাথারিন লুইস পুলফোর্ড (জন্মঃ ২৭ আগস্ট ১৯৮০) হলেন একজন নিউজিল্যান্ড ক্রিকেটার। কেট ব্যাটে সাবলিল হলেও মূলত একজন ডান-হাতি মিডিয়াম ফাস্ট বোলার হিসেবে পরিচিত।
কেট নিউজিল্যান্ড জাতীয় মহিলা ক্রিকেট দল এর হয়ে ডান-হাতি ব্যাটসম্যান এবং ডান-হাতি মিডিয়াম ফাস্ট বোলার হিসেবে কেট মাত্র ১টি টেস্ট ম্যাচ, ৩৯টি ওডিআই এবং ১২টি টি২০ আন্তর্জাতিক ম্যাচ খেলেছেন। ২০০৯ সালের নারী ক্রিকেট বিশ্বকাপে তার নৈপূণ্য টুর্নামেন্টের আইসিসি এর দলে নামে তার দেখিয়েছেন।
লুসি ডুলান

লুসি রোজ ডুলান (জন্মঃ ১১ ডিসেম্বর ১৯৮৭) হলেন একজন নিউজিল্যান্ড জাতীয় প্রমিলা ক্রিকেটার যিনি স্টেট লীগে ওয়েলিংটন ব্লেজ দলের হয়ে খেলে থাকেন। লুসি বা-হাতি ব্যাটসম্যান হলেও ডান-হাতি অফব্রেক বোলার হিসেবে বল করে থাকেন। তিনি লোয়ার হাটে জন্মগ্রহণ করেছিলেন।
লুসি ২০০৮ সালের ২ মার্চ তারিখে ইংল্যান্ড দলের বিরুদ্ধে নিউজিল্যান্ড দলের হয়ে একদিনের আন্তর্জাতিক ক্রিকেট প্রতিযোগীতায় আত্মপ্রকাশ করেন।
মার্ক গ্রেটব্যাচ

মার্ক জন গ্রেটব্যাচ (; জন্ম: ১১ ডিসেম্বর, ১৯৬৩) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। বামহাতি ব্যাটিং ও মাঝে-মধ্যে ডানহাতি মিডিয়াম পেস বোলিংয়ে পারদর্শী গ্রেটব্যাচ নিউজিল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। দলে তিনি মূলতঃ উইকেট-রক্ষকের দায়িত্ব পালন করতেন। ঘরোয়া ক্রিকেটে প্রথম-শ্রেণীর দল অকল্যান্ড ও সেন্ট্রাল ডিস্ট্রিক্টস দলেরও সদস্য ছিলেন তিনি। জাতীয় দলের কোচের দায়িত্ব পালন করেছেন। বর্তমানে তিনি সর্বোচ্চ নিয়ন্ত্রক সংস্থা নিউজিল্যান্ড ক্রিকেটের দল নির্বাচকের দায়িত্বে রয়েছেন।
৪১ টেস্টে দুই সহস্রাধিক রান সংগ্রহসহ প্রথম-শ্রেণীর ক্রিকেটে ৯,৮৯০ রান সংগ্রহ করতে পেরেছেন গ্রেটব্যাচ। নভেম্বর, ১৯৮৯ সালে অস্ট্রেলিয়া দলের বিপক্ষে তিনি তার সর্বোচ্চ অপরাজিত ১৪৬ রান সংগ্রহ করেছিলেন। সেজন্যে তিনি প্রায় ১৪ ঘণ্টা ক্রিজে অবস্থান করে দলের পরাজয় রোধসহ ড্র করাতে সমর্থ হন। ১৯৯২ সালের ক্রিকেট বিশ্বকাপের প্রথম দুই খেলায় অস্ট্রেলিয়া ও জিম্বাবুয়ের বিপক্ষে খেলার জন্য মনোনীত হননি। কিন্তু জন রাইট আহত হওয়ায় দক্ষিণ আফ্রিকার বিপক্ষে খেলার সুযোগ পান তিনি। ইনিংসের সূচনালগ্নে ফিল্ডিংয়ের সীমাবদ্ধতার সুযোগকে কাজে লাগান তিনি।
সেপ্টেম্বর, ২০০৫ সালে ইংল্যান্ডের ওয়ারউইকশায়ারের পক্ষে কোচিং পরিচালক মনোনীত হন। ২০০৭ সালে কাউন্টি চ্যাম্পিয়নশীপ ও প্রো৪০ লীগে অবনমন হওয়ায় তার পরিবর্তে অ্যাশলে জাইলস স্থলাভিষিক্ত হন। জানুয়ারি, ২০১০ সালে গ্রেটব্যাচ নিউজিল্যান্ড জাতীয় ক্রিকেট দলের কোচ হিসেবে নিযুক্ত হন।
সাদা ঝুঁটি ধনেশ

সাদা ঝুঁটি ধনেশ ("Tropicranus albocristatus") বা যারা লম্বা লেজওয়ালা ধনেশ নামেও পরিচিত তারা হল ধনেশ প্রজাতির একটি উপজাতি। এদেরকে প্রধানত আফ্রিকার আর্দ্র বনভূমিতে দেখতে পাওয়া যায়। প্রধানত মধ্য ও পশ্চিম আফ্রিকা।
এদের তিনটি উপজাতি আছে তাদের গায়ে সাদা রঙের ওপরে ভিত্তি করে, যেগুলো হল:
সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।
কালো বামন ধনেশ

কালো বামন ধনেশ ("Tockus hartlaubi") হল ধনেশ প্রজাতির একটি উপজাতি। এদেরকে প্রধানত আফ্রিকার আর্দ্র বনভূমিতে দেখতে পাওয়া যায়। প্রধানত মধ্য ও পশ্চিম আফ্রিকা।
সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।
লালঠুঁটি বামন ধনেশ

লালঠুঁটি বামন ধনেশ ("Tockus camurus") হল ধনেশ প্রজাতির একটি উপজাতি। এদেরকে প্রধানত আফ্রিকার আর্দ্র বনভূমিতে দেখতে পাওয়া যায়। প্রধানত মধ্য ও পশ্চিম আফ্রিকা।
সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।
মাসুদুর রহমান

মাসুদুর রহমান (জন্ম: ৩১ মে, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
মাসুদুর রহমানের পৈতৃক বাড়ি ভোলা জেলার সদর উপজেলার উকিলপাড়ায়। তিনি ১৯৪৭ সালের ৩১ মে জন্ম গ্রহণ করেন। তার বাবার নাম আবদুল ওয়াজেদ এবং মায়ের নাম আনোয়ারা বেগম। তার নানা বাড়ি ভোলা জেলার দৌলতখান উপজেলার কালু মৃর্ধা বাড়ি নানার নাম সৈয়দ মিয়া। তিনি চট্টগ্রাম বিশ্ববিদ্যালয় থেকে অর্থনীতি বিষয়ক স্নাতক ও স্নাতকোত্তর সম্পন্ন করেন।
১৯৭১ চট্টগ্রাম বিশ্ববিদ্যালয়ের স্নাতকোত্তর শিক্ষার্থী ছিলেন। মুক্তিযুদ্ধ শুরু তিনি যোগ দেন মুক্তিযুদ্ধে। ৩০ মার্চ কালুরঘাটের যুদ্ধে তিনি স্বেচ্ছাসেবক হিসেবে শুরু করেন। এরপর অষ্টম ইস্ট বেঙ্গল রেজিমেন্টের একাংশের সঙ্গে স্বেচ্ছাসেবক হিসেবে কাজ করেন। বুড়িঘাট ও মহালছড়ির যুদ্ধে অংশ নেওয়ার পর অষ্টম ইস্ট বেঙ্গল রেজিমেন্টের সঙ্গেই ভারতে যান। শুরুতে তিনি প্রথম বাংলাদেশ ওয়ার কোর্সে শুরু হয়। প্রশিক্ষণ শেষে মুক্তিবাহিনীর ৬ নম্বর সেক্টরের ভজনপুর সাব-সেক্টরের একটি দলকে পরিচালনার দায়িত্ব দেওয়া হয়। স্বাধীনতার পর বাংলাদেশ সেনাবাহিনীতে যোগ দেন এবং মেজর জেনারেল হিসেবে চাকরি থেকে অবসর নেন। বর্তমানে তিনি মুক্তিযুদ্ধ বিষয়ক সংগঠন মুক্ত আসরের উপদেষ্টা হিসেবে কাজ করছেন।
১৯৭১ সালের আগস্ট মাস শুরু হলেও পাকিস্তানিদের বিতাড়িত করতে ব্যর্থ হন মুক্তিবাহিনী। তারপর দৃঢ় মনোবল নিয়ে আবার পাকিস্তানি বাহিনীর শক্তিশালী ঘাঁটি অমরখানা আক্রমণ শুরু করেন। রাতে গভীর অন্ধকারের একদল মুক্তিযোদ্ধা নিয়ে মাসুদুর রহমানের অবস্থান নিলেন অমরখানায়। অমরাখানা ছিল পাকিস্তানি বাহিনীর শক্তিশালী ঘাঁটি। যা বাংলাদেশের সর্বউত্তরের পঞ্চগড় জেলায় অবস্থিত। এর উত্তরে ভারতের পশ্চিমবঙ্গ রাজ্যের জলপাইগুড়ি জেলার চাউলহাটি ও ভাটপাড়া। পূর্ব দিক তালমা নদী। মুক্তিবাহিনীর সঙ্গে ছিল মিত্রবাহিনীর ৭ মারাঠা রেজিমেন্টও। তারপর একযোগে পাকিস্তান সেনাবাহিনীর ঘাঁটিতে আক্রমণ চালান। পূর্বপরিকল্পনা অনুসারের রাত দুইটায় আক্রমণ শুরু করেন। এক্পই সাথে পাকিস্তানিনের সুরক্ষিত ও শক্তিশালী ঘাঁটি পাল্টাপাল্টি আক্রমণ চালান। পুরো এলাকার গোলাগুলির শব্দে প্রকম্পিত হতে লাগে। তিনি অত্যন্ত সাহস, ক্ষিপ্রতা ও দক্ষতার সঙ্গে গুলি করে এগিয়ে যেতে থাকেন পাকিস্তানি ঘাঁটির দিকে। প্রায় দুই ঘণ্টা ধরে চলে তুমুল যুদ্ধ। এরপর পাকিস্তানি প্রতিরক্ষা দুর্গে ফাটল ধরে। অবশেষে পাকিস্তানি সেনারা পশ্চাদপসরণ করতে থাকে। রাত শেষ না হতেই সব হানাদার বাহিনীর সদস্যরা অমরখানা থেকে পালিয়ে যায়। ভোরবেলা অমরখানা বিওপি (বর্ডার আউট পোস্ট) দখল করে সেখানে বাংলাদেশের পতাকা উত্তোলন করেন। এছাড়া তিনি বেশ কয়েকটি যুদ্ধ করেন। তার মধ্যে অন্যতম জগদলহাট, ময়দানদীঘি, বক্সিগঞ্জ, বোদা।
ঢাকা এফএম

ঢাকা এফএম ৯০.৪ ঢাকার একটি এফএম রেডিও চ্যানেল। ২০১২ সালের ১লা জানুয়ারি আনুষ্ঠানিক যাত্রা শুরু করে ঢাকা এফএম ৯০.৪। বর্তমানে এটি ঢাকাসহ চট্টগ্রাম, কক্সবাজার, সিলেট, রংপুর, রাজশাহী, খুলনা, বগুড়া, বরিশাল ও ময়মনসিংহে তাদের অনুষ্ঠান সম্প্রচার করে।
রোমা, চিত্তা আপের্তা

রোমা, চিত্তা আপের্তা বা রোম, উন্মুক্ত শহর (, বাংলা: "রোম, উন্মুক্ত শহর") ১৯৪৫ সালের ইতালীয় নাট্য চলচ্চিত্র। সের্গিও এমিইডি এবং আলবার্তো কনসিগলিওর গল্প অবলম্বনে রোবার্তো রোসেলিনি পরিচালিত এই চলচ্চিত্রে অভিনয়ে ছিলেন, আলডো ফ্যাবরিজি, আনা মাগনানি, মার্সেলো পাগলিরো এবং হ্যারি ফিয়েস্ট। ইংরেজি সাবটাইটেলসহ মুক্তির নাম ছিলো, ওপেন সিটি। ইতালীয় নয়াবাস্তববাদের নতুন দিগন্তের সূচনা হয় এই চলচ্চিত্রের মধ্য দিয়ে। কান চলচ্চিত্র উৎসবে গ্র্যান্ড প্রাইজ, ইতালীয় ন্যাশনাল সিন্ডিকেট অব ফিল্ম জার্নালিস্ট থেকে সিলভার রিবনসহ বিভিন্ন পুরস্কার জেতে এই চলচ্চিত্র। ইতালীতে মুক্তির পূর্বে, ১৯৪৬ সালের ফেব্রুয়ারিতে এই চলচ্চিত্র নিউ ইয়র্কে মুক্তি দেয়া হয়।
১৯৪৪ সালে নাৎসি বাহিনী অধিকৃত রোমের (আগস্ট ১৪, ১৯৪৩ সালের পরে ওপেন সিটি) প্রেক্ষাপট বিস্তৃত হয়েছে এ-চলচ্চিত্রে। সে সময়ে জার্মান গেস্টাপো শহরে ঢুকে পড়ে। সেখানে তৎকালীন অন্যতম প্রথাবিরোধী জর্জিও ম্যানফ্রেডিকে তারা খুঁজে পায়। এদিকে ম্যানফ্রেডি তাদের কাছ থেকে পালাতে থাকে। সে তার বন্ধু ফ্রান্সেসকোর কাছে যায় এবং বন্ধুর বাগদত্তা পিনার কাছে সাহার্য চায়। পিনা তাকে নিয়ে যায় পাদ্রী ডন পিয়াত্রোর কাছে। পিনা এবং পিয়াত্রো দু'জন মিলে ম্যানফ্রেডিকে শহর থেকে পালাতে সাহার্য করতে থাকে। এদিকে পিয়াত্রোকে কাজে লাগাতে চায় গেস্টাপো। তারা মনে করে, পিয়াত্রোকে ধর্মীয় বিশ্বাসের মাধ্যমে ভোলানো সম্ভব। তবে পিয়াত্রো বিশ্বাস করতেন, অন্যকে সাহার্য করাই ঈশ্বরকে সাহার্য করা। কিন্তু এতো চেষ্টা সত্ত্বেও শেষ পর্যন্ত ম্যানফ্রেডি পালাতে ব্যর্থ হন। পিনার বোন এবং ম্যানফ্রেডির প্রাক্তন প্রেমিকা মারিনা নেশার লোভে পড়ে ম্যানফ্রেডিকে জার্মানদের হাতে ধরিয়ে দেন। পিয়াত্রো চোখের সামনে ম্যানফ্রেডির অত্যাচার এবং মৃত্যু দেখে। তবু তিনি গেস্টাপোর সাথে হাত মেলায় না। ফলে ডন পিয়াত্রোকে তারা হত্যা করে।
বিজয়
কলাম্বিয়া, সাউথ ক্যারোলাইনা

কলাম্বিয়া আমেরিকা যুক্তরাষ্ট্র-এর সাউথ ক্যারোলাইনা অংরাজ্যের রাজধানী ও বৃহত্তম শহর। ২০১২ সালের জাতীয় আদমশুমারি অনুযায়ী এর জনসংখ্যা ১,৩১,৬৮৬। আমেরিকান গৃহযুদ্ধের বিচ্ছিন্নতাবাদী আন্দোলনের প্রাণকেন্দ্র হিসেবে এর ভূমিকার কারণে কলাম্বিয়া ঐতিহাসিকভাবে গুরুত্বপূর্ণ।
সাউথ ক্যারোলাইনা অংরাজ্যের সর্ববৃহৎ শিক্ষায়তন ইউনিভার্সিটি অফ সাউথ ক্যারোলাইনার ক্যাম্পাস এ শহরে অবস্থিত। এ ছাড়াও মার্কিন সেনাবাহিনীর বৃহত্তম প্রশিক্ষণ কেন্দ্র ফোর্ট জ্যাকসন এ শহরে অবস্থিত।
চৌতাল

চৌতাল একটি ১২ মাত্রার তাল। এতে ৬টি বিভাগ এবং প্রতিটি বিভাগে ২টি করে মাত্রা আছে। চৌতালে ১, ৫,৯ ও ১১ মাত্রায় তালি এবং ৩ ও ৭ মাত্রায় খালি থাকে।
তবলায় চৌতালের মধ্যমলয়ের একটি ঠেকা হল,-
চৌতালের উপর রচিত কয়েকটি রেলা হল, -
তবলার ইতিবৃত্ত, শম্ভুনাথ ঘোষ, পঞ্চম সংস্করণ
স্তেফান আল শারাউই

স্তেফান কারিম আল শারাউই (; জন্ম ২৭ অক্টোবর ১৯৯২), একজন ইতালীয় পেশাদার ফুটবলার, যিনি ফরোয়ার্ড হিসেবে সিরি এ এর ক্লাব মিলান এবং ইতালি জাতীয় দলের হয়ে খেলেন। তার ডাকনাম "ইল ফারাউনে" (ফারাও)। আল শারাউই তার কর্মজীবন শুরু করেন জেনোয়াতে। এরপর তিনি ধারে চলে যান পাদুভাতে, তারপর স্থানান্তরিত হন মিলানে। জ্লাতান ইব্রাহিমোভিচের পারি সাঁ-জের্‌মাঁয় চলে যাওয়ার পর তিনি মিলানের একজন গুরুত্বপূর্ণ খেলোয়াড়ে পরিণত হন। ২০১২ সালে, দ্য গার্ডিয়ান কর্তৃক প্রকাশিত "বিশ্বের ১০০ জন সেরা ফুটবলারের" তালিকায় তিনি ৫২তম স্থান অর্জন করেন।
আল শারাউই ইতালি জাতীয় দল এবং ইতালি অনূর্ধ্ব-২১ জাতীয় দলের হয়ে খেলেছেন, এছাড়া তিনি ইতালি অনূর্ধ্ব-১৭ জাতীয় দলের এবং ইতালি অনূর্ধ্ব-১৯ জাতীয় দলের হয়েও খেলেছেন। ২০১২ সালের আগস্টে, ইংল্যান্ডের বিপক্ষে একটি প্রদর্শনী খেলায় ইতালির সিনিয়র দলে তার অভিষেক হয়। আন্তর্জাতিক অভিষেকের তিন মাস পর, ২০১২ সালের নভেম্বরে, ফ্রান্সের বিপক্ষে শারাওই তার প্রথম আন্তর্জাতিক গোল করেন।
আল শারাউই ইতালির সাভোনাতে জন্মগ্রহণ করেন। তার বাবা মিশরীয় এবং মা ইতালীয়। তিনি একজন নামমাত্র মুসলিম।
আল শারাউই তার যুব কর্মজীবন শুরু করেন ১৪ বছর বয়সে স্থানীয় সিরি এ ক্লাব জেনোয়ার হয়ে।
২০০৮ সালের ২১ ডিসেম্বর, ১৬ বছর এবং ৫৫ দিন বয়সে, কিয়েভোর বিপক্ষে খেলায় জেনোয়ার মূল দলে তার অভিষেক হয়। বদলি হিসেবে নেমে তিনি ১০ মিনিট খেলেন। সিরি এ এর ইতিহাসের চতুর্থ সর্বকনিষ্ঠ খেলোয়াড় হিসেবে তার অভিষেক হয়। ওই মৌসুমে এই একটি মাত্র খেলায়ই তিনি মাঠে নামেন, যদিও অনেকগুলো খেলার স্কোয়াডে তিনি বদলি খেলোয়াড় হিসেবে অন্তর্ভুক্ত ছিলেন।
২০১০ সালের জুনে তাকে ধারে পাদুভাতে পাঠানো হয়। অতি শীঘ্রই তিনি দলের একজন গুরুত্বপূর্ণ খেলোয়াড়ে পরিণত হন। তিনি দলকে প্রমোশন প্লে-অফের ফাইনালে নিয়ে যান, যেখানে তারা নোভারার বিপক্ষে পরাজিত হয়। তিনি ২০১১ সালে সিরি বি এর সেরা খেলোয়াড়ের পুরস্কার অর্জন করেন।
২০১১ সালের ২৫ জুন, এ.সি. মিলানের সাথে চুক্তি স্বাক্ষর করেন আল শারাউই। ২০১১ সালের ১৮ সেপ্টেম্বর, নাপোলির বিপক্ষে মিলানের হয়ে তার অভিষেক হয়। ঐ খেলায় তারা ৩–১ গোলে পরাজিত হয়। তিন দিন পর, ক্লাসিও উদিনেজের বিপক্ষে আলেজান্দ্রে পাতোর বদলি হিসেবে মাঠে নেমে মিলানের হয়ে নিজের প্রথম গোল করেন শারাওই। খেলাটি ১–১ গোলে ড্র হয়।
মিলানে শারাওই তার প্রথম ছয় মাসে মাত্র সাতটি খেলায় মাঠে নামেন। এতে করে সংবাদ মাধ্যমে ছড়িয়ে পড়ে যে তিনি আরও বেশি খেলায় মাঠে নামার জন্য কোন দলে ধারে চলে যেতে পারেন। অবশ্য ক্লাবের ভাইস-প্রেসিডেন্ট আর্দ্রিয়ানো গাল্লিয়ানি, কোচ মাস্সিমিলিয়ানো আল্লেগ্রির সাথে শারাওইকে অদূর ভবিষ্যত্‍ পর্যন্ত দলে রাখার সিদ্ধান্তে পৌছান। মিলানের হয়ে তিনি উন্নতি করতে থাকেন এবং ইতালির অন্যতম সেরা তরুন প্রতিভাবনে পরিণত হন। ২০১২ সালের ৮ ফেব্রুয়ারি, জুভেন্তাসের বিপক্ষে কোপা ইতালিয়ার সেমি-ফাইনালের প্রথম লেগে মিলানের হয়ে তিনি একটি গোল করেন, যদিও খেলায় তারা ১–২ গোলে পরাজিত হয়। তিন দিন পর, উদিনেজের বিপক্ষে তিনি একটি অত্যন্ত গুরুত্বপূর্ণ জয়সূচক গোল করেন।
২০১২ সালের ২৫ জুলাই, শারাওই মিলানের সাথে পাঁচ বছরের চুক্তি স্বাক্ষর করেন। ২০১২ সালের ৩ অক্টোবর, জেনিত সেইন্ট পিটার্সবার্গের বিপক্ষে শারাওই তার প্রথম চ্যাম্পিয়নস লিগ গোল করেন। এতে করে ১৯ বছর এবং ৩৪২ দিন বয়সে এসি মিলানের সর্বকনিষ্ঠ খেলোয়াড় হিসেবে এই প্রতিযোগিতায় গোল করার কৃতিত্ব অর্জন করেন তিনি। ২০১২ সালের ১৭ নভেম্বর, তিনি নগর প্রতিদ্বন্দী নাপোলির বিপক্ষে জোড়া গোল করার মাধ্যমে তিনি দলকে একটি গুরুত্বপূর্ণ খেলায় পরাজয় থেকে রক্ষা করেন। তিনি তার দূর্দান্ত ফর্ম ধরে রাখেন এবং কাতানিয়ার বিপক্ষেও জোড়া গোল করে দলকে ১–৩ গোলের জয় এনে দেন।
আর্থিক বৃত্তিদান

আর্থিক বৃত্তিদান (ইংরেজি: Endowment) বা বৃত্তিদান বলতে সাধারণত শিক্ষাপ্রতিষ্ঠান, ধর্মীয় সংঘ ও অন্যান্য সাংস্কৃতিক বা জনকল্যাণমূলক সংস্থায় অর্পিত অনুদানকে বোঝানো হয়। প্রচলিত অর্থে এসব সংস্থার সমুদয় বিনিয়োগকেই বৃত্তিদান হিসেবে দেখা হয় এবং এর সদব্যবহারের উদ্দেশ্যে ফাউন্ডেশন বা ট্রাস্ট সৃষ্টি করা হয়। এ অনুদান সরকার, বেসরকারি প্রতিষ্ঠান বা ব্যক্তি উদ্যোগ থেকে আসতে পারে।
মার্কিন বিশ্ববিদ্যালয়গুলো প্রতি বছর বড় অঙ্কের বৃত্তিদান লাভ করে থাকে। এ অর্থ বিশ্ববিদ্যালয় পরিচালনা, শিক্ষক নিয়োগ ও ছাত্রবৃত্তিতে ব্যয় করা হয়। ২০১৩ সালের হিসাব অনুযায়ী এ ব্যাপারে সবচেয়ে এগিয়ে ম্যাসাচুসেটসের এমহার্স্ট কলেজ, যার বৃত্তিদানের পরিমাণ ১.৮২৪ বিলিয়ন ডলার।
ল্যান্স নায়েক

ল্যান্স নায়েক ভারত ও পাকিস্তান সেনাবাহিনীর সর্বনিম্ন নন-কমিশনড অফিসার পদবি। এছাড়াও বাংলাদেশের স্বাধীনতা যুদ্ধ চলাকালে সদ্যগঠিত বাংলাদেশ সেনাবাহিনীতে এ পদবিটি প্রচলিত ছিল। স্বাধীনতা-উত্তর বাংলাদেশে এ পদবিটি কর্পোরাল পদবি দিয়ে প্রতিস্থাপিত হয়। এ পদের উৎপত্তি ১৯৪৭ পূর্ববর্তী ব্রিটিশ-ভারতীয় সেনাবাহিনীতে। ল্যান্স নায়েক পদবি সামরিক উর্দিতে একটি শ্যাভরন দিয়ে চিহ্নিত হয়।
বাংলাদেশের স্বাধীনতা যুদ্ধে বীরত্বের জন্যে সর্বোচ্চ সামরিক পদক-প্রাপ্ত সাতজন বীরশ্রেষ্ঠর মধ্যে দুইজন- মুন্সি আব্দুর রউফ ও নূর মোহাম্মদ শেখ ছিলেন ল্যান্স নায়েক পদবির।
এছাড়াও সমসাময়িক ভারত-পাকিস্তান যুদ্ধে অসাধারণ বীরত্ব-প্রদর্শন করে ভারতের সর্বোচ্চ সামরিক পদক পরম বীর চক্রে ভূষিত হন ভারতীয় সেনাবাহিনীর ল্যান্স নায়েক এলবার্ট এক্কা। ইতোপূর্বে ১৯৪৮ সালে জম্মু-কাশ্মীরে পাক-ভারত মোকাবেলায় বীরত্বের জন্য একই পদক লাভ করেন ল্যান্স নায়েক করম সিং।
ইন্টারন্যাশনাল টাওয়ার্স সিডনি

ইন্টারন্যাশনাল টাওয়ার্স সিডনি হল তিনটি অনুমোদিত বাণিজ্যিক ভবন যেটি সিডনি, দক্ষিণ অস্ট্রেলিয়ার বাণিজ্যিক, আবাসিক এবং অবসর উন্নয়ন মূল উদ্দেশ্য নিয়ে গঠন করা হয়। উন্নয়নভিত্তিক বাণিজ্যিক অফিসটির স্থান ২৮৩.৯০০ স্কো.মি., প্রায় ৮০০ আবাসিক অ্যাপার্টমেন্ট, ৮০-১০০ খুচরা কারেন্টের জন্য প্রদান করা হবে এবং একটি ল্যান্ডমার্ক আন্তর্জাতিক হোটেল।
তিনটি অফিসে উঁচু তলার বাড়ির আন্তর্জাতিক টাওয়ার্স সিডনি বলা হলেও, পৃথকভাবে আন্তর্জাতিক টাওয়ার ১, ২ ও ৩ নামে পরিচিত যেটি রজার্স স্ট্রিক জেনিরোর সহ তার সহযোগীদের দ্বারা নকশা করা হয়েছে।
ইন্টারন্যাশনাল টাওয়ার ১ (আইটি১ পূর্বে সি৩ নামে পরিচিত ছিল)
৪৯ তলা বিশিষ্ট ২১৭ মিটার নিয়ে গঠিত সবচেয়ে লম্বা এই ভবনটি ২০১৫ সালের শেষ নাগাদ সম্পন্ন হবে বলে আশা করা হচ্ছে। মুখ্য ভাড়াটে কেপিএমজি জানুয়ারি ২০১৬ থেকে শীর্ষ ১৫ তলা ব্যাপৃত ১৪ বছরের জন্য চুক্তিনামা স্বাক্ষর করা হয়েছে।
আন্তর্জাতিক টাওয়ার ২ (আইটি২ পূর্বে সি৪ নামে পরিচিত ছিল)
তিনটি ভবনের কেন্দ্রীয় টাওয়ারের দুটি প্রধান ভাড়াটেদের ওয়েস্টপ্যাক ব্যাংকিং কর্পোরেশন এবং কর্পোরেট ল ফার্মের দেওয়া হবে। নির্মাণ কাজ ২০১৩ সালের জুলাই থেকে শুরু হয় এবং মার্চ ২০১৪ সালের মধ্যে শেষ হবে বলে আশা করা হচ্ছে।
আন্তর্জাতিক টাওয়ার ৩ (আইটি৩ পূর্বে সি৫ নামে পরিচিত ছিল)
রাবীন্দ্রিক তাল

রবীন্দ্রনাথ ঠাকুর কয়েকটি নতুন তাল (সুর, লয়) প্রবর্তন করেন। এই তালগুলি কর্ণাটকী সঙ্গীতে প্রাপ্ত কিছু তালের মতো। এই তালগুলি বাংলায় রাবীন্দ্রিক তাল বলে পরিচিত। তালগুলির বৈশিষ্ট্য হল যে কোন তালেই খালি বা ফাঁক নেই।
ঝম্পক হল ৫ মাত্রার ও ৩|২ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ৩টি ও ২য় বিভাগে ২টি মাত্রা রয়েছে।
অর্ধঝাঁপ হল ৫ মাত্রার ও ২|৩ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ২টি ও ২য় বিভাগে ৩টি মাত্রা রয়েছে। এই তালটি কর্ণাটকী তিস্র-জাতি-রূপক-তাল-এর মতো।
ষষ্টীতাল হল ৬ মাত্রার ও ২|৪ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ২টি ও ২য় বিভাগে ৪টি মাত্রা রয়েছে। এই তালটি কর্ণাটকী চতুরশ্র-জাতি-রূপক-তাল-এর মতো।
রূপকড়া হল ৮ মাত্রার ও ৩|২|৩ ছন্দের রাবীন্দ্রিক তাল । এতে ৩টি বিভাগ অাছে; ১ম বিভাগে ৩টি , ২য় বিভাগে ২টি ও ৩য় বিভাগে অাবার ৩ মাত্রা রয়েছে। এই তালটি কর্ণাটকী তিস্র-জাতি-মঠ্য-তাল-এর মতো।
নবতাল হল ৯ মাত্রার ও ৩|২|২|২ ছন্দের রাবীন্দ্রিক তাল । এতে ৪টি বিভাগ অাছে; ১ম বিভাগে ৩টি এবং বাকী ৩টি বিভাগে ২টি করে মাত্রা রয়েছে। এই তালটি কর্ণাটকী খন্ড-জাতি-ত্রিপুট-তাল-এর মতো।
একাদশী হল ১১ মাত্রার ও ৩|২|২|8 ছন্দের রাবীন্দ্রিক তাল । এতে ৪টি বিভাগ অাছে; ১ম বিভাগে ৩টি, মাঝের ২টি বিভাগে ২টি করে এবং শেষ বিভাগে ৪টি মাত্রা রয়েছে। এই তালটি প্রাচীন মণিতাল-এর মতো।
নবপঞ্চতাল হল ১৮ মাত্রার ও ২|৪|৪|৪|৪ ছন্দের রাবীন্দ্রিক তাল । এতে ৫টি বিভাগ অাছে; ১ম বিভাগে ২টি এবং বাকী ৪টি বিভাগে ৪টি করে মাত্রা রয়েছে। এই তালটি কর্ণাটকী সিংহ তাল-এর মতো।
তবলার ইতিবৃত্ত, শম্ভুনাথ ঘোষ, পঞ্চম সংস্করণ
মিলিবাগ

মিলিবাগ পোকাটি আফ্রিকান। বৃষ্টি হলে বা প্রচুর পানি ছিটালে পোকাটির উপদ্রব কমতে পারে বলে। পোকাটি মানুষের চেয়ে ফসলের জন্য বেশি ক্ষতিকর। তবে মানুষের সংস্পর্শে এলে চুলকানি, এ্যালার্জি ও শ্বাসকষ্ট হতে পারে। তবে এ জন্য সবাইকে সচেতন থাকতে হবে।
বিশেষজ্ঞরা জানান, পোকাটি ফসলের জন্য বেশি ক্ষতিকর। মানুষের সংস্পর্শে এলে চুলকানি, এ্যালার্জি ও শ্বাসকষ্ট হতে পারে। তবে মানুষের চেয়ে ফসলের জন্য পোকাটি বেশি ক্ষতিকর। এ জন্য সবাইকে সচেতন থাকতে হবে। তাছাড়া দীর্ঘদিন যাতে এই পোকার উপদ্রব না থাকে সে জন্য সচেতন থাকার আহ্বান জানান তাঁরা। পোকাটি উদ্ভিদের জন্য হুমকি। কার্বোসালফান কিংবা কনফিডার স্প্রে করলে আক্রান্ত গাছকে রক্ষা করা যাবে । ডিসেম্বরের শেষ সপ্তাহ থেকে জানুয়ারির প্রথম সপ্তাহে পোকাগুলো মাটির নিচে অবস্থিত ডিম থেকে ফুটে বের হয়ে খাবারের জন্য আশপাশের পোষক গাছের কঁচিপাতা, নতুন শাখা, কা-, ফুলের কুঁড়ি, ফল ও ফলের বৃন্ত প্রভৃতিতে অবস্থান করে। এ অবস্থায় পোকাগুলো মার্চ-এপ্রিল পর্যন্ত আক্রান্ত গাছ থেকে খাবার সংগ্রহ করে জীবনধারণ করে এবং প্রাপ্তবয়স্ক অবস্থায় পৌঁছে। এর পর মার্চের শেষ সপ্তাহ থেকে এপ্রিল পর্যন্ত পোকাগুলো পূর্ণবয়স্ক হয়ে ডিমপাড়ার জন্য উপযোগী জায়গার খোঁজে মাটিতে নেমে আসে। তারা সাধারণত মাটির নিচে ডিম পাড়ে। আক্রান্ত গাছের চারপাশে নালা তৈরি করে কেরোসিন মিশ্রিত পানি দিয়ে রাখলে পোকাগুলো নামা অবস্থায় মারা যেতে পারে।
বিশেষজ্ঞরা জানান, প্রতিটি ডিম্ব থলেতে ২শ’ থেকে ৩শ ডিম থাকে। এই ডিমগুলো মাটির নিচে এপ্রিল থেকে জানুয়ারি পর্যন্ত সুপ্ত অবস্থায় থাকে। এই পোকাগুলো পরিবহনের মাধ্যমে আফ্রিকা থেকে পার্শ্ববর্তী দেশে প্রবেশ করতে পারে। বিশেষজ্ঞরা জানান, বড় ধরনের ক্ষতি মানুষের না হলেও পোকার গায়ে থাকা পাউডার জাতীয় পদার্থ গায়ে লাগলে এ্যালার্জিসহ চর্মরোগ হতে পারে। তাই পদক্ষেপ নেয়া প্রয়োজন। এই পোকা মানুষের জন্য বড় ধরনের ক্ষতি না হলেও পোকার গায়ে থাকা পাউডার জাতীয় পদার্থ গায়ে লাগলে এ্যালার্জিসহ চর্মরোগ হতে পারে। পোকাগুলো সাদাটে রং, অনেকগুলো পা আছে। পোকাগুলো উড়তে পারে না।
On the University of Florida / Institute of Food and Agricultural Sciences "Featured Creatures" website:
এল করোনেল নো তিয়েনে কুইয়েন লে এস্ক্রিবা

এল করোনেল নো তিয়েনে কিয়েন লে এস্ক্রিবা (বাংলায়: কর্নেলকে কেউ চিঠি লিখে না) কলম্বিয় লেখক গাব্রিয়েল গার্সিয়া মার্কেসের একটি উপন্যাসিকা। এছাড়া এই নামটি মার্কেসের ছোটগল্প সংগ্রহের বইয়েও ব্যবহার করা হয়েছে।
এই উপন্যাসটি পঞ্চাশের দশকে লিখা এবং সর্বপ্রথম প্রকাশিত হয় ১৯৬১ সালে। কাহিনীটি মূলত একজন অবসরপ্রাপ্ত কর্নেলকে নিয়ে আবর্তিত হয় যেখানে সেই কর্নেল পনেরো বছর পূর্বে অবসর নেওয়া সেনাবাহিনীর চাকুরীর পেনশন পাবার আশায় প্রহর গুনতে থাকে। কর্নেল একটি ছোট গ্রামে বসবাস করত যেখানে সামরিক আইন বলবৎ রয়েছে। গল্পের শুরু হয় দুজন বাজিয়ের শেষকৃত্য অনুষ্ঠানের মধ্য দিয়ে। এই শেষকৃত্যটি গ্রামের সকলের জন্য গুরুত্বপূর্ণ ছিল কারণ এটিই ছিল বহুদিন পর এই গ্রামে কারও স্বাভাবিক মৃত্যু। এই উপন্যাসটি মূলত কলম্বিয়ার "লা ভিয়োলেন্সিয়া" বা হিংস্রতার যুগে লিখা যখন সামরিক সরকারের আজ্ঞা ছাড়া কোন কিছুই করা সম্ভব ছিল না।
গাব্রিয়েল গার্সিয়া মার্কেসের অন্যান্য গল্পও ও উপন্যাসের মত এখানে যাদু-বাস্তবতার তেমন একটা ছোঁয়া দেখতে পাওয়া যায় না কারণ উপন্যাসটিতে একটিমাত্র দৈবিক বিষয়ই প্রত্যক্ষ করা যায়। উপন্যাসটি আরেকটি দিক দিয়ে চিন্তার ক্ষেত্র তৈরি করে যে মার্কেস কোন চরিত্রেরই নাম দেন নি। এই নাম না দেওয়াটা কলম্বিয়ান আবেগেরই প্রতিফলন।
১ উইলিয়াম স্ট্রিট

১ উইলিয়াম স্ট্রিট নিউ ইয়র্ক সিটিতে অবস্থিত একটি অফিস ভবন।
১৯০৭ সালে সম্পূর্ণ ভবনটি জে এন্ড ওয়াট সেলিগম্যানের একটি বিনিয়োগ ব্যাংক কর্তৃক নির্মিত হয়েছিল। ১৯২৮ সালে ভবনটি আরেকটি বিনিয়োগ ব্যাংক লেহম্যান ব্রাদার্সের অধিগত হয়েছিল যা ১৯৮০ সাল পর্যন্ত সেখানে সদর দফতর হিসেবে প্রতিষ্ঠিত ছিল। ভবনটি বর্তমানে "ইনটেসা সানপাওলো" ইতালি এর বৃহত্তম ব্যাংক এর মালিকানাধীন রয়েছে। ১৯৬৬ সালে, ভবনটি নিউ ইয়র্ক সিটি ল্যান্ডমার্ক সংরক্ষণ কমিশন কর্তৃক একটি ল্যান্ডমার্ক হিসেবে মনোনীত করা হয়।
এ্যাসপায়ার প্যারামাট্টা

এ্যাসপায়ার প্যারামাট্টা (এছাড়াও এ্যাসপায়ার টাওয়ার হিসাবে উল্লেখ করা হয় অথবা কেবলএ্যাসপায়ার) একটি প্রস্তাবিত অসাধারণ আকাশচুম্বী ভবন যেটি প্যারাম্যাট্টা, নিউ সাউথ ওয়েলস, অস্ট্রেলিয়ায় অবস্থিত। আবাসিক এবং হোটেল বিল্ডিং উচ্চতা ৩৩৬ মিটার (১,১০২ ফুট) এবং ৯০ স্টোরেজ এবং ৭০০ আবাসিক এপার্টমেন্টস এবং ১৫০ হোটেল কক্ষের জন্য ভবনটির প্রস্তাব করা হয়।
নির্মিত হলে এটি "গোল্ড কোস্ট'স কিউ১" ভবনকে টপকিয়ে অস্ট্রেলিয়ায় উচ্চতম ভবন এবং দক্ষিণ গোলার্ধে সবচেয়ে উচ্চতম ভবনের মর্যাদা পাবে।
কৃষ্ণমাচারী শ্রীকান্ত

কৃষ্ণমাচারী শ্রীকান্ত (; জন্ম: ২১ ডিসেম্বর, ১৯৫৯) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। তিনি ভারত জাতীয় ক্রিকেট দলের অধিনায়ক ছিলেন। দলে তিনি মূলতঃ উদ্বোধনী ব্যাটসম্যানের দায়িত্ব পালনসহ আগ্রাসী ব্যাটিংয়ের জন্য পরিচিতি পান। ১৯৮১ থেকে ১৯৯২ সময়কালে ভারত ক্রিকেট দলের অন্যতম সদস্য ছিলেন তিনি।
ডানহাতে ব্যাটিং উদ্বোধনের পাশাপাশি অফ-স্পিন বোলিংয়ে দক্ষ ছিলেন ‘চিকা’ ডাকনামে পরিচিত কৃষ শ্রীকান্ত। ১৯৮৩ সালের বিশ্বকাপ জয়ী ভারতীয় দলের অন্যতম সদস্য ছিলেন তিনি। ভারতের ঘরোয়া ক্রিকেটে তামিলনাড়ু দলের হয়ে প্রথম-শ্রেণীর ক্রিকেট খেলেছেন। এছাড়াও তিনি ভারতীয় দল নির্বাচক কমিটির সভাপতিরও দায়িত্ব পালন করেছেন।
১৯৮১ সালে আহমেদাবাদে ইংল্যান্ডের বিপক্ষে অনুষ্ঠিত একদিনের আন্তর্জাতিকে অভিষেক ঘটে শ্রীকান্তের। এর দুইদিন পর ২১ বছর বয়সে একই দলের বিপক্ষে বোম্বেতে অনুষ্ঠিত টেস্টে অভিষিক্ত হন তিনি। তিনি সুনীল গাভাস্কারের সাথে ইনিংস উদ্বোধন করেন। ভারত ক্রিকেট দলের অন্যতম ব্যাটিং স্তম্ভ ছিলেন তিনি।
১৯৮৩ সালের প্রুডেন্সিয়াল বিশ্বকাপের চূড়ান্ত খেলায় শ্রীকান্ত দলের সর্বোচ্চ রান সংগ্রাহকের ভূমিকায় অবতীর্ণ হন। কুইন্সল্যান্ডের রে মিচেল ওভালে অনুষ্ঠিত ১৯৯২ সালের ক্রিকেট বিশ্বকাপের গ্রুপ-পর্বের ৯ম খেলায় শ্রীলঙ্কার বিপক্ষে তিনি মাত্র এক রান সংগ্রহ করেছিলেন। ঐ মাঠে বিশ্বকাপের একমাত্র খেলাটিতে দুই বল মাঠে গড়ানোর পরপরই বৃষ্টি নামে ও হেলিকপ্টার ব্যবহার করা হলেও পুনরায় মুষলধারে বৃষ্টি নামায় পরিত্যক্ত হয়। এছাড়াও, ১৯৮৫ সালের বেনসন এন্ড হেজেস ক্রিকেট বিশ্ব চ্যাম্পিয়নশীপ জয়ী দলের সদস্য ছিলেন।
খেলোয়াড়ী জীবন থেকে অবসর নেয়ার পর ভারত এ দলের কোচ হিসেবে নিযুক্ত হন। এছাড়াও, বিভিন্ন ক্রীড়া ও সংবাদ চ্যানেলে সম্প্রচারক ও ধারাভাষ্যকার হিসেবে কাজ করছেন। ১৮ ফেব্রুয়ারি, ২০০৮ তারিখে ইন্ডিয়ান প্রিমিয়ার লিগের চেন্নাই সুপার কিংসের শুভেচ্ছা দূতরূপে মনোনীত হন। ২৭ সেপ্টেম্বর, ২০০৮ তারিখে ভারতীয় ক্রিকেট দলের প্রধান নির্বাচক হিসেবে মনোনীত হন তিনি। ২০১২ সাল পর্যন্ত তিনি এ দায়িত্বে ছিলেন। ২০ ডিসেম্বর, ২০১২ তারিখে ইন্ডিয়ান প্রিমিয়ার লিগে সানরাইজার্স হায়দ্রাবাদের শুভেচ্ছা দূত নিযুক্ত হন।
বিলাল ফিলিপস

আবু আমিনা বিলাল ফিলিপ্স (জন্ম ডেনিস ব্র‍্যাডলি ফিলিপ্স, ৬ জানুয়ারি ১৯৪৬) হলেন একজন কানাডীয় সালাফি মুসলিম শিক্ষক, বক্তা, লেখক এবং ইসলামিক অনলাইন ইউনিভার্সিটির প্রতিষ্ঠাতা ও আচার্য যিনি কাতারে বসবাস করেন। তিনি ২৪ ঘণ্টাব্যাপী সালাফি স্যাটেলাইট টিভি চ্যানেল পিস টিভিতে বক্তব্য রাখেন। তিনি নিজেকে একজন সালাফি হিসেবে বিবেচনা করেন যিনি মূলধারার সুন্নি ইসলামে নির্দিষ্ট কোনো মাজহাব অনুসরণ না করে ইসলামের একটি আধ্যাত্মিকতা বিবর্জিত আক্ষরিক রূপের প্রচার করেন। ফিলিপ্সকে তাঁর চরমপন্থী মতাদর্শের কারণে যুক্তরাজ্য, অস্ট্রেলিয়া, ডেনমার্ক ও কেনিয়ায় প্রবেশাধিকার নিষিদ্ধ ঘোষণা করা হয়েছে, জার্মানিতে পুনঃপ্রবেশে নিষেধাজ্ঞা আরোপ করা হয়েছে, বাংলাদেশ থেকে প্রস্থানের আদেশ জারি করা হয়েছে এবং "সন্ত্রাসী কর্মকাণ্ড সংঘটনের উদ্দেশ্যে লোক নিয়োগ ও উস্কানির" জন্য ফিলিপাইনে গ্রেফতার করা হয়েছে। ফিলিপ্স তাঁর সমালোচনার জবাবে বলেছেন যে তিনি একজন মধ্যপন্থী যিনি ইসলামের নামে সন্ত্রাসবাদ বা আত্মঘাতী বোমা হামলাকে অনুমোদন করেন না।
বিলাল ফিলিপস ইসলামিক অনলাইন ইউনিভার্সিটি নামে কাতারে একটি বিশ্ববিদ্যালয় মানের অনলাইনভিত্তিক শিক্ষা প্রতিষ্ঠান গড়ে তুলেছেন| অনলাইনে ইসলামভিত্তিক বিষয়সমূহ থেকে পড়াশুনার মাধ্যমে বিশ্ববিদ্যালয় ডিগ্রি অর্জনের সুব্যবস্থা রয়েছে এই ওয়েবসাইট বিশ্ববিদ্যালয়টিতে| এই প্রতিষ্ঠান সম্পর্কে বিলাল ফিলিপস তার ওয়েবসাইটে বলেন, "দূরশিক্ষণ বর্তমানে একটি কার্যকরী ব্যবস্থা হয়ে উঠছে, যার মাধ্যমে সাধারণ মুসলিমরা তাদের বিশ্বাস সম্পর্কে শিক্ষালাভ করতে পারবে|" বর্তমানে দক্ষিণ পূর্ব এশিয়ায় ভারত, বাংলাদেশ, পাকিস্তান, শ্রীলঙ্কা এবং মালদ্বীপসহ পৃথিবীর অধিকাংশ দেশেই এর দাপ্তরিক শাখা বিদ্যমান এবং শাখা ভুক্ত দেশ সহ তার বাহিরেও বহুসংখ্যক শিক্ষার্থী রয়েছে|
২০১৪ সালে সিয়ান পাবলিকেশনস নামে একটি প্রকাশনা প্রতিষ্ঠানের উদ্যোগে বিলাল ফিলিপসকে বাংলাদেশে বক্তৃতার জন্য আমন্ত্রণ জানানো হয় এবং ১৭ই জুন তিনি বাংলাদেশে আসেন। কিন্তু গোয়েন্দা তৎপরতার মাধ্যমে অনুমিত তথ্য অনুযায়ী তাকে সন্দেহভাজন আশঙ্কা করার কারণে বাংলাদেশে তার বক্তৃতা অনুষ্ঠানের উপর নিষেধাজ্ঞা জারি করে সরকার। ১ দিন পর ১৮ই জুন সরকারি নির্দেশে তিনি বাংলাদেশ ত্যাগ করেন।
পর্নোগ্রাফি (দ্ব্যর্থতা নিরসন)

পর্নোগ্রাফি মানব দেহের যৌন উদ্দীপনা সৃষ্টির উদ্দেশ্যে যৌন আচরণের উপস্থাপনা।
পর্নোগ্রাফি আরও উল্লখে করতে পারে:
আব্দুল করিম পারেখ

আব্দুল করিম পারেখ (১৯২৮ - ১১ সেপ্টেম্বর ২০০৭) ছিলেন একজন ভারতীয় মুসলিম বিশেষজ্ঞ, লেখক ও অনুবাদক, যিনি পবিত্র কুরআন শরীফ উর্দু, হিন্দি ও মারাঠি ভাষায় অনুবাদ করেছিলেন।
জহুরুল হক (অনুবাদক)

ড. জহুরুল হক (১১ অক্টোবর ১৯২৬ – ১৮ জানুয়ারি ২০১৭) ছিলেন একজন বাঙ্গালী ইসলামী পণ্ডিত ও চিকিৎসক। তিনি কুরআন মাজীদ অসমীয়া, বাংলা ও ইংরেজি ভাষায় অনুবাদ করে আসামের একজন সুপরিচিত ব্যক্তিত্ব হয়ে ওঠেন। পরবর্তীতে তিনি ওমানের মাস্কাটে চলে যান এবং সেখানেই মৃত্যু বরণ করেন।
ড. জহুরুল হক ভারতের করিমগঞ্জ জেলার বাঙ্গালী সুন্নি মুসলিম পরিবারে জন্মগ্রহণ করেন। দীর্ঘ বার বছর পরিশ্রমের পর তিনি ১৯৮৬ সালে আল-কুরআনের বাংলা অনুবাদ প্রকাশ করেন। আল-কুরআনের বাংলা অনুবাদ চলাকালীন সময়েই তিনি অসমীয়া অনুবাদের কাজে হাত দেন।
জহুরুল হক আল-কুরআনের অসমীয়া অনুবাদটিকে তিনটি খণ্ডে প্রকাশ করেন। ১৯৯৩ সালে তিনি আল-কুরআনের ইংরেজি অনুবাদের কাজে হাত দেন। ২০০০ সালের ১লা এপ্রিল তিনি "ট্রান্সলেশন এ্যান্ড কমেন্টারি অফ দ্য হোলি কুরান"(পবিত্র আল কুরআনের অনুবাদ ও ধারাবর্ণনা) নামে তার সাড়ে-বারশত-এরও অধিক পৃষ্ঠা সংবলিত আল কুরআনের ইংরেজি অনুবাদ ও বিবরণ গ্রন্থ আকারে প্রকাশ করেন। ইতোমধ্যে তার নিজের অনূদিত আল-কুরআনের অসমীয়া অনুবাদের তৃতীয় সংষ্করণ প্রকাশিত হয়েছে।
ফার্স্ট হাওয়াইয়ান সেন্টার

ফার্স্ট হাওয়াইয়ান সেন্টার হল হাওয়াই মার্কিন রাষ্ট্র এর উচ্চতম ভবন এবং হনলুলু রাজ্যের বৃহত্তম শহর। এটি হল ফার্স্ট হাওয়াইয়ান ব্যাংকের ওয়ার্ল্ড কর্পোরেট এর সদর দপ্তর যা হাওয়াই ভিত্তিক প্রাচীনতম এবং বৃহত্তম ব্যাংক। টাওয়ারটি শহরের কেন্দ্রস্থল হনলুলু এর স্কাইলাইন কেন্দ্র থেকে আকর্ষণীয় উপস্থিতির সাথে হনলুলুর সবচেয়ে সুপরিচিত ভবনগুলোর মধ্যে একটি।
ভবনটি বিশপ পার্কের কাছাকাছি শহরের কেন্দ্রস্থল হনলুলু মধ্যে ৯৯৯ বিশপ স্ট্রিটে অবস্থিত এবং ফার্স্ট হাওয়াইয়ান সেন্টার এর ফার্স্ট হাওয়াইয়ান ব্যাংকের বিশ্বের কর্পোরেট সদর দপ্তর।
ফার্স্ট হাওয়াইয়ান সেন্টার এর ওপেন প্লাজাটি ২৪,০০০ বর্গ ফুট (২,২০০ মিটার) বিশিষ্ট। বাণিজ্যিক ভবন এবং ঘনবসতিপূর্ণ রাস্তায় অত্যুচ্চে এর মূল শহরে হনলুলু এর জেলা, মাঝখানে পার্ক স্থান এবং জলপথ রয়েছে। ফার্স্ট হাওয়াইয়ান সেন্টারটি স্থানীয় হাওয়াইয়ান কাজের একটি আর্ট গ্যালারীর জন্য সমসাময়িক মিউজিয়াম অনুগত তিনটি মেঝের বৈশিষ্ট্য করে তৈরী করা হয়।
ফার্স্ট হাওয়াইয়ান সেন্টারটি হল ইনোভেশন সেন্টার প্যাসিফিক এর হোম।
ক্যাপিবারা

ক্যাপিবারা (বৈজ্ঞানিক নাম: "Hydrochoerus hydrochaeris") করাল বিশ্বের বৃহত্তম করাল প্রজাতির প্রাণী। এর নিকটতম আত্মীয় হল গিনিপিগ| একটি পূর্ণবয়স্ক ক্যাপিবারা ওজনে 175 পাউন্ড (প্রায় 80 কিলোগ্রাম) হয়ে থাকতে পারে। তারা সাধারাণত সূর্যের তাপ থেকে আশ্রয় পাওয়ার জন্য পানির কাছাকাছি বাস করে।
মেট্রোপলিস (অকল্যান্ড ভবন)

মেট্রোপলিস হল ক্রুকজিনার প্রোপার্টি কর্তৃক ১৯৯৯ সালে অকল্যান্ড, নিউজিল্যান্ড ডেভেলপেট এর অকল্যান্ড সিবিডি এর মধ্যে অবস্থিত একটি ৪০তম তলা বিশিস্ট আবাসিক/হোটেল আকাশচুম্বী ভবন। এটির স্টাইল এবং মানের দিকে থেকে নির্মাণ কাজে নিউজিল্যান্ডের ডলার $১৮০ মিলিয়ন খরচের জন্য প্রশংসা করা হয়। মেট্রোপলিসকে অকল্যান্ড এর সবচেয়ে একচেটিয়া এপার্টমেন্ট ভবনের একটি হিসেবে বিবেচনা করা হয় এবং ২০১৩ সালের হিসাবে এটি নিউজিল্যান্ড সবচেয়ে উচ্চতম আবাসিক ভবন।
২০১৩ সালের ১১ ডিসেম্বর তারিখে, এ্যালাইন রবার্ট স্যামসাং গ্যালাক্সী গিয়ার স্মার্টওয়াচ এর জন্য একটি বিশেষ প্রচারের অংশ হিসাবে ভবনটিতে আরোহণ করে।
নারায়ণসূক্ত

নারায়ণসূক্ত () হল যজুর্বেদের অন্তর্ভুক্ত একটি সূক্ত। এটি কৃষ্ণ যজুর্বেদের অন্তর্গত তৈত্তিরীয় আরণ্যকের ১০ প্রপাঠকের, দশম অনুবাকে রয়েছে। কোনো কোনো টীকাকারের মতে, এটি পুরুষসূক্তের আধ্যাত্মিক পরিশিষ্ট।
হিন্দুধর্মে নারায়ণ হলেন সর্বোচ্চ উপাস্য দেবতা। এই সূক্তে তাকে পরমাত্মা হিসেবে উল্লেখ করা হয়েছে। এছাড়া, নারায়ণ হলেন সহস্র সহস্র মস্তক, চক্ষু, হস্তপদ বিশিষ্ট বিধাতা এবং তার আরাধনা করার সময় এই সূক্তটি পঠিত হয়। পরম সত্য বা পরমাত্মা ও পরমেশ্বর হিসেবে নারায়ণ একই সাথে সৃষ্টিকর্তা বা ব্রহ্মা, পালনকর্তা বা বিষ্ণু এবং প্রলয়কর্তা বা শিব হিসেবে বিবেচিত হন এবং সকল দেবতাই তার বিভূতি।
নারায়ণসূক্তের প্রথম শ্লোকে "পরমং পদং" শব্দের কথা উল্লেখ করা হয়েছে, যার আক্ষরিক অর্থ "সর্বোচ্চ অবস্থান", যা সাধারণত "সমস্ত আত্মার জন্য সর্বোচ্চ আবাস" হিসাবে বোঝা যায়। এই মর্যাদা বেদে বিষ্ণু ছাড়া অন্য কোনো দেবতাকে দেওয়া হয়নি। এই স্তোত্রে, নারায়ণকে হাজার মস্তক বিশিষ্ট, যিনি সকলকে দেখেন এবং আলোকিত করেন বলে বর্ণনা করা হয়েছে। দেবতাকে বলা হয়েছে সমস্ত অস্তিত্বে বিস্তৃত, অবিনশ্বর ও শাশ্বত, সমস্ত কিছুর হৃদয়, এবং যিনি সকলের মঙ্গল করেন। তাকে পরম, এবং সর্বোচ্চ ধ্যান হিসাবেও বলা হয়েছে। স্তোত্রটির উপমা হৃদয়কে উল্টানো পদ্মের কুঁড়ির সাথে তুলনা করে, কণ্ঠাস্থি ও নাভির মধ্যে সমান দূরত্ব। এই হৃদয়ের কেন্দ্রে, অগ্নির শিখা সহ মহান অগ্নি যা চারদিকে বিকিরণ করে জ্বলতে বলা হয়। এই অগ্নির বর্ণনা করা হয়েছে খাদ্যকে একীভূত করার জন্য এবং এই শক্তিকে মাথা থেকে শরীরের পা পর্যন্ত বিতরণ করার জন্য। আরেকটি উপমায় শিখাটিকে নীল-কালো মেঘে বিদ্যুতের ঝলকানি এবং বার্লি তুষের অঙ্কুরের সাথে তুলনা করা হয়েছে, যা পরমাণুর মতো ক্ষুদ্র এবং সর্বদা সচেতন। এই শিখার কেন্দ্রে, পরম সত্ত্বাকে ব্রহ্মা, বিষ্ণু, শিব এবং সেইসাথে ইন্দ্র বলা হয়, যা অতীন্দ্রিয় এবং অস্তিত্ব নিজেই।
ইবনে হিশাম

আবু মুহাম্মাদ 'আবদ আল-মালিক বিন হিশাম বা ইবনে হিশাম একজন বিখ্যাত ও প্রাচীন সীরাত সংকলক। তিনি ইবনে ইসহাকের সংকলিত সীরাত বা মুহাম্মদ(সা.) এর জীবনীকে পুনর্সম্পাদনা করেন যা সিরাতে ইবনে হিশাম নামে পরিচিত। ইবনে ইসহাকের সীরাতটি বিলুপ্ত হয়ে গেলেও ইবনে হিশাম ও আল তাবারীর পরিবর্তিত সংষ্করণে এটি এখনো জীবিত আছে। বর্তমানে তার সীরাত গ্রন্থকে প্রামণ্য হিসাবে বিবেচনা করা হয়। 
ইবনে হিশাম বসরায় তার শৈশবকাল অতিবাহিত করেন এবং পরবর্তীতে মিশরে চলে আসেন।
জ্ঞান (ভারতীয় দর্শন)

জ্ঞান (সংস্কৃত: ज्ञान "জ্‌ঞান্য") সংস্কৃত শব্দ এবং এর অর্থ জানা। জ্ঞানীয় ঘটনার উপর জ্ঞান কেন্দ্রের ধারণা যা অভিজ্ঞ হলে স্বীকৃত হয়। এটি বাস্তবতার সম্পূর্ণ অভিজ্ঞতা, বিশেষ করে সম্পূর্ণ বা ঐশ্বরিক বাস্তবতা (ব্রহ্ম) থেকে অবিচ্ছেদ্য জ্ঞান। এই জ্ঞান পূর্ণ সত্যস্বরূপ এবং জাগতিক অভ্যন্তরে অবস্থিত সর্বোচ্চ সত্ত্বার সঙ্গে অভিন্ন।
বেদে জ্ঞান বলতে বোঝায় জীবের আত্মা ও সর্বোচ্চ সত্য ব্রহ্মের পূর্ণ একত্বের অনুভূতিকে। এই জ্ঞানকে বলা হয় "আত্মজ্ঞান"। আত্মজ্ঞান ব্রহ্মজ্ঞানের সঙ্গে ওতোপ্রতোভাবে জড়িত। প্রকৃত জ্ঞান হল সেই জ্ঞান যা জীবকে ব্রহ্মের (যিনি পরমাত্মা বা ভগবান নামেও পরিচিত) পথে চালিত করে। অন্যদিকে জাগতিক জ্ঞান, যা মানুষকে জাগতিক সুখ-সাচ্ছন্দ্যের দিকেই নিয়ে যায় তাকে অজ্ঞান বলা হয়।
প্রজ্ঞানং ব্রহ্ম (प्रज्ञानम् ब्रह्म), মহাবাক্যগুলোর একটি, মোটামুটি অর্থ "অন্তর্দৃষ্টি ব্রহ্ম" বা "ব্রহ্মই অন্তর্দৃষ্টি"।
সাহুরের মতে জ্ঞান,
ডেভিড লয়ের মতে জ্ঞান, 
জ্ঞানযোগ হল সেই তিনটি প্রধান সাধনমার্গের একটি, যেগুলি জীবকে মোক্ষ লাভে সাহায্য করে। অন্যদুটি মার্গ হল কর্মযোগ ও ভক্তিযোগ। রাজযোগে নানা যোগ ব্যবস্থার সমন্বয় ঘটেছে। এই যোগকেও হিন্দুরা মোক্ষ লাভের উপযোগী মনে করেন। হিন্দুদের মতে, ব্যক্তির চারিত্রিক বৈশিষ্ট্য অনুসারে এক এক যোগ উপযুক্ত হয়।
তিব্বতি বৌদ্ধধর্মে, জ্ঞান বলতে বিশুদ্ধ সচেতনতাকে বোঝায় যা ধারণাগত দায়মুক্ত, এবং এর বিপরীতে আছে বিজ্ঞান, যার অর্থ ‘খণ্ডিত জ্ঞান’ বা 'বিভক্ত জানার মুহূর্ত'। ঝানা (বোধিসত্ত্ব ভূমি) দশটি পর্যায়ে প্রবেশ, এবং অগ্রগতি একজনকে সম্পূর্ণ জ্ঞান ও নির্বাণের দিকে নিয়ে যাবে।
থেরবাদ বৌদ্ধধর্মে বাস্তবের প্রকৃত প্রকৃতির অন্তর্দৃষ্টির পথে বিভিন্ন বিপ্সন-নান বা "অন্তর্দৃষ্টি জ্ঞান" রয়েছে। একজন ব্যক্তি ধ্যান করার সাথে সাথে এই নানসমূহ বা "জ্ঞান" ক্রমানুসারে অনুভূত হবে। প্রত্যেকের অভিজ্ঞতা সংক্ষিপ্ত হতে পারে বা বছরের পর বছর স্থায়ী হতে পারে এবং প্রতিটির বিষয়গত তীব্রতা পরিবর্তনশীল। প্রতিটি নানকে ঝানা হিসেবেও বিবেচনা করা যেতে পারে যদিও অনেকগুলি স্থির নয় এবং মনের অভিজ্ঞতার মধ্যে অনুবিদ্ধ থাকার কোনো উপায় নেই। সমস্ত নানাদের অভিজ্ঞতা জ্ঞানার্জনের চারটি পর্যায়ের প্রথম দিকে নিয়ে যাবে তারপর চক্রটি সূক্ষ্ম স্তরে শুরু হবে।
কলিন্স প্লেস

কলিন্স প্লেস একটি বহুব্যবহার্য সুউচ্চ ভবনসমষ্টি যা অস্ট্রেলিয়ার ভিক্টোরিয়া অঙ্গরাজ্যের রাজধানী মেলবোর্ন শহরের কেন্দ্রীয় ব্যবসায় অঞ্চলে অবস্থিত৤ এটি প্রধানত দোকানপাট, অফিস, হোটেল ও রেস্টুরেন্ট ইত্যাদির জন্য ভাড়া দেয়া হয়৤
সাত দফায় কলিন্স প্লেসের নির্মাণ সম্পন্ন হলে ১৯৮১ খ্রিষ্টাব্দে এটি উদ্বোধন করা হয়৤ দশ বছরে প্রায় ২৫০ মিলিয়ন ডলার ব্যয়ে এই ভবনসংশ্রয় নির্মাণ করা হয়েছে৤
এতে রয়েছে দুটি অফিস ভবন (৩৫ ও ৫৫ কলিন্স স্ট্রিট) এবং এ দুইয়ের অন্তবর্তীস্থলে রয়েছে একটি শপিং মল৤ এছাড়াও হোটেল সফিটেল মেলবোর্ন এই ভবনসংশ্রয়ের অন্তর্ভুক্ত৤
এটি প্রাথমিকভাবে আমেরিকান ভিনসেন্ট পন্টে, এএমপি সোসাইটি এবং এএনজেড ব্যাংক এবং নিউ ইয়র্ক ফার্ম আর্কিটেক্ট, আইএম পেই এবং পার্টনার্স ও সহযোগী স্থপতি হিসেবে বেটস, স্মার্ট এবং ম্যাককাটসিওন এর মেলবোর্ন সংস্থার সহায়তায় ভবনটি নির্মিত হয়েছিল।
৩৫ কলিন্স স্ট্রিট
৫৫ কলিন্স স্ট্রিট